歐洲山毛櫸

歐洲山毛櫸、歐洲水青岡，樹一種，落葉樹一種。喺殼斗科入便，生物分類歸水青岡屬水青岡亞屬。 佢樹皮銀灰又滑，葉大，樹幹短，樹枝低。原生歐洲大部分地區，中意潮濕氣候。 栽培做觀賞植物，遠遠超出歐，例如種到北美洲。栽培好多品種，有顯眼銅山毛櫸。有少少毒性，含有單寧酸、生物碱。但硬殼果仍為動物同人所良。木材做得傢俬。 拉丁學名 Fagus sylvatica，專名森林咁解，話佢來自森林。 冬日都留乾葉，風吹有聲。 描述 大樹，高達五十公尺，樹幹直徑三公尺，雖則通常高廿五卅五公尺之間，樹幹直徑一公尺半。十歲幼苗高四公尺。平平安安壽命有三百年，一般有百年。已知有樖有五百年。人工栽培林通常八十到百二年採伐。要三十年完全成熟。相比之下，美洲山毛櫸要四十年。形狀取決於位置，林地長高過卅公尺，枝喺樹幹高位。開揚地就矮好多，通常廿公尺，但大樖啲，冠闊，樹幹粗。 葉互生單葉，葉緣全緣有，略帶圓鋸齒有。長五到十公分，闊三到七公分，葉脈六七條。相比，東方山毛櫸有七到十條。若葉緣呈圓鋸齒狀，一葉脈末端得一齒尖，而葉脈之間從唔會有額外齒尖。 花冧尖而細長，長十五到三十公釐，厚二三公釐。如果包含 花芽，芽會更粗，可達四五公釐。 秋天樹葉往往唔會脫落，亦即唔會落葉。會留樹上直到春天。 呢個現象叫做殘留葉、不全脫落。幼樹常見。修剪成樹籬植株都常見。樹籬喺冬天都遮蔽良好。但即使係成熟大樹，下層樹枝會繼續有殘留葉。 雌雄同株，雄花會生喺細小葇荑花序上，呢係殼斗目典型特徵。雌花會結出山毛櫸堅果，呈細小三角形，長十五、二十公釐，底闊七到十公釐。一殼斗兩堅果。授粉後五六個月成熟，亦即秋熟。 夏季炎熱、日照充足、乾燥，花、種產量特別豐富，但極少連續兩年有大量結實。 樹齡約十年產生少量種，至少三十年先會大量結實。 春季萌芽，係由日照長短同氣溫寒暑共同觸發。 芽裂約西曆四月中五月初，往往好準，通常相差幾日咁多。 分佈範圍北部地區，時間準過度南部。同樣地，海拔六百公尺地方，芽裂時間穩定過近海平面。 演化 林奈一七五三年寫咗本植物誌，就有佢。 山毛櫸物種間嘅系統發生關係如後所示。恩格勒亞屬同水青岡亞屬喺早漸新世彼此分化，時間大約係三千二百一十萬至三千三百四十萬年前。 分佈、棲息地 奧地利、德國、瑞士林中最豐富硬木樹種。 原生範圍由北部延伸，喺瑞典、丹麥、挪威、德國、波蘭、瑞士、保加利亞、烏克蘭西部、羅馬尼亞，經過歐洲去到法國、英格蘭南部、西班牙、意大利，喺土耳其西北部。土耳其東部同東方山毛櫸成種間漸變帶，再向東就完全由東方山毛櫸取代。坡勤半島同東方山毛櫸雜交，叫巴爾幹山毛櫸。雜交樹喺地中海同西西里島周邊範圍南部， 生喺山林，地高六百到千八公尺範圍。 曾經以為英格蘭南部原生，實情直到大約西元前四千年，即孻屘冰期後英倫海峽形成後兩千年先至到達。可能石器時代人類早期引入。佢哋食佢堅果。英格蘭南部列為原生種，北部非原生種，經常喺原生森林移走。英格蘭北部鐵器時代記錄咗局部花粉。氣候變化令英格蘭南部種羣有壓力，部分地點無法維持現有族羣。但預計英格蘭西北部，會有利甚至更佳。英國成日種。 同樣地，挪威種羣性質亦有爭議。原生就代表呢個物種北部範圍，雖然分子遺傳學分析暗示呢啲羣體喺維京時代前後有意由丹麥引入。 挪威卑爾根北部依家自然擴散，亦都視為原生物種。 適應種種土壤，但要大氣潮濕， 全年降水分佈良好，同土壤要排水良好。中意適中肥沃，含鈣微酸，因而山邊發現多過黏土盆地底。耐冬寒，但對春天霜凍敏感。挪威海洋氣候下，種植生長得好好，產幼苗，並且自然擴散。喺瑞典，唔能生到挪威咁北。 歐洲來講。英國南部林地係主要樹種，多過於橡 榆。比利時布魯塞爾東南有成片林。法國主要樹種之一，佔林一成。烏克蘭有片林八千八百公頃。羅馬尼亞 有片五千零一十二公傾。棕熊、灰狼、猞猁棲息，好多樹齡過三百五十年，甚至有五百年。 生態 共生 根系淺，甚至貼地表生，大根向四方擴散。會同一系列真菌形成外生菌根，包括好多紅菇屬、紫蠟蘑、黄肥皂草枝瑚菌。小墊革菌屬、黑核菌喺丹麥、西班牙林內。真菌對增強土壤水分營養吸收好重要。 病 佢容易出現假心木，即紅心，旱災、土壤缺乏營養、斷樹枝、病原體感染等壓力，會誘發保護木質形成。 假心材喺樹幹中，同失去共質體功能樹枝相關區域。 樹枝共質體死亡時，該部分木材會失去含氮生命必需分子，令木質變脆， 樹幹發生災難折斷風險。 葉、新梢發育模式屬於決定性，葉面大，對乾旱特別敏感。乾燥夏季，山毛櫸可能會出現提前老化落葉反應。 子囊菌門幣形炭團菌係佢主要病原體，引發條狀潰瘍、木材腐朽。年中任何時間可以搵到，唔可以食。 用 食物、香料 人類同動物食佢堅果。 大量食對人類有輕微毒性，含有單寧同生物鹼。喺十九世紀英國，會榨堅果油，用來煮食造燈油。可以磨碎整粉，浸走單寧先食。另外可造煙燻風味劑。 木材 木材造好多物品架生。木紋細緻而短易加工，易浸、易染、易清漆、易黐。經過蒸汽更加容易加工。表面效果出色，抗壓縮、抗裂，彎曲都硬。但銑削有時會開裂而難搞。木材密度係每立方米七百廿公斤。特別啱小型木工，尤其傢俬。椅、地板拼花、樓梯都啱。支撐重型結構之外，幾乎可以做任何嘢，只要唔係戶外就得。硬度咁木槌同工作檯面。木材唔用佢自己樹皮蒸餾物焦油保護，好容易腐爛，例如用喺鐵路枕木。 佢啱造紙漿，好過好多闊葉樹，雖然偶爾先咁用。有高纖維素造得莫代纖維，同棉花似紡織品。佢做得壁爐好柴。 攷